ПРОТОКОЛ № 6
от заседанието на Комисия по правни и институционални въпроси към Пленума на Висшия съдебен съвет, 
проведено на 6 март 2018 г.

Днес, 6 март 2018 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЦВЕТИНКА ПАШКУНОВА
ЗАМ. ПРЕДСЕДАТЕЛ:	ГЕОРГИ КУЗМАНОВ

ЧЛЕНОВЕ:			СТЕФАН ГРОЗДЕВ - отсъства
					ВЕРОНИКА ИМОВА
					ПЛАМЕН НАЙДЕНОВ
					АТАНАСКА ДИШЕВА - отсъства							ДАНИЕЛА МАШЕВА
					ЕВГЕНИ ДИКОВ - отсъства

На заседанието присъстват експертните сътрудници на комисията Саша Харитонова – директор на дирекция „Правна“, Мартин Величков – главен експерт – юрисконсулт в дирекция „Правна“, Христина Тодорова – директор на дирекция „Международна дейност“.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

           1. ОТНОСНО: Обобщена информация по Отчета по Плана за действие за изпълнение на препоръките от доклада на Европейската комисия от януари 2017 г. в рамките на МСО – актуализирана към 20.02.2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Допълва информацията по Мярка 9 „Изготвяне на Пътна карта за реформа на съдебната карта, съобразена с предвиденото в Пътната карта за електронно правосъдие, включващо следните стъпки“от Плана за действие за изпълнение на препоръките от доклада на Европейската комисия от януари 2017 г. по МСО с информация относно разширяването на Проект “Доразвитие и централизиране на порталите в СП за достъп на граждани до информация, е-услуги и е-правосъдие” с разработки в сферата на заповедните производства. 
1.2. ПРЕДЛАГА НА ПЛЕНУМА НА ВСС ДА ОДОБРИ обобщената информация и  таблицата „Отчет за изпълнението на Плана за действие за изпълнение на препоръките от Доклада на Европейската комисия от януари 2017 г. в рамките на Механизма за сътрудничество и оценка“ актуализирани към 20 февруари 2018 г.
1.3. ИЗПРАЩА обобщената информация и таблицата „Отчет за изпълнението на Плана за действие за изпълнение на препоръките от Доклада на Европейската комисия от януари 2017 г. в рамките на Механизма за сътрудничество и оценка“ актуализирани към 20 февруари 2018 г. на Министерство на правосъдието.

II. ПРАВНИ ВЪПРОСИ:

2. ОТНОСНО: Методиката за оценка дейността на членовете на ВСС, на Главния инспектор и на инспекторите в ИВСС

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ПРЕДЛАГА НА ПЛЕНУМА НА ВСС ДА ОДОБРИ проекта за изменение и допълнение на Методиката за оценка на дейността на членовете на Висшия съдебен съвет, на главния инспектор и на инспекторите в инспектората към Висшия съдебен съвет.
Мотиви: В чл. 1 от Методиката за оценка дейността на членовете на Висшия съдебен съвет, на Главния инспектор и на инспекторите в ИВСС е предвидено, че оценката на съдия, прокурор или следовател за времето, в което същият е заемал длъжността „изборен член на ВСС“, има за цел да отчете участието му в изпълнение на компетентностите, възложени на колективния орган с КРБ и ЗСВ, както и за постигане на целите и задачите, поставени пред ВСС в други актове и документи със стратегическо и оперативно значение.
 Разпоредбите на чл. 2 и чл. 3 касаят изпълнение на компетентностите на ВСС като колективен орган, както и документите със стратегическо и оперативно значение, на които се базира оценката на ВСС, а в чл. 4 са посочени актовете, които се явяват източници на информация за дейността на Съвета в цялост, отново като колективен орган, а не еднолично на всеки един от членовете. В този смисъл са били и мотивите и изказванията при приемане на Методиката, отразени в пълния стенографски протокол от 06.04.2017 г. 
Като колективен орган ВСС формира решенията си с определено мнозинство, което дава основание да се счете, че не би могло да бъде анализирано  конкретното участие на всеки един от членовете  на  ВСС в общата дейност. Дейността на всеки един от членовете на ВСС трудно би могла да бъде обособена и оценена от тази на колективния орган, тъй като индивидуалната воля е инкорпорирана в общата воля, и доколкото формирането на решенията се явява резултат от свободно изявената воля на всеки един от членовете на кадровия орган.
Работата на отделен член на ВСС не може да бъде оценена като „положителна“ или „отрицателна“, каквато е настоящата редакция на Методиката. Положителната оценка се явява предопределяща, предвид алтернативата само за отрицателна такава, а определянето на отрицателна в един последващ момент, след приключване на мандата би се явила нелогична и неподходяща при изпълнение на нормативно заложените компетентности. За евентуалното им неизпълнение е следвало да е била ангажирана отговорността на съответния член в рамките на самия мандат, при условията и реда, разписани в ЗСВ.
Ето защо оценката следва да има словесен характер и да отразява единствено обективните данни и факти за участието на съответния член в дейността на колективния орган, базирани в количествено отношение на активностите на всеки един от членовете в изпълнение компетентностите на ВСС, възложени от КРБ и ЗСВ. 
Създаването на нова ал. 5 към чл. 5 има за цел да уреди и хипотезата на оценяване при предсрочно прекратен мандат, тъй като такава не е заложена в действащата понастоящем редакция, а въвеждането й би било и в съответствие с разпоредбата на чл. 28, ал.2 изр.1-во от ЗСВ.

ПРЕДСЕДАТЕЛ
                                                                       НА КОМИСИЯТА:	/п/	 
         ЦВЕТИНКА ПАШКУНОВА